cyanic-selkie/wikianc huggingface dataset:
Α.Ο. Αμβρακία Κωστακιών
Ιστορία
Από το καλοκαίρι του 2017 η Αμβρακία είναι σε διαδικασία συγχώνευσης με την ΑΕ Καραισκάκης. Σε επέκταση αυτού η Αμβρακία δεν δήλωσε συμμετοχή στην Γ εθνική αλλά ούτε σε κάποια άλλη κατηγορία.
Τίτλοι
Κυπελλούχος ΕΠΣ Άρτας:1 (1996-97)
Φιναλίστ κυπέλλου ΕΠΣ Άρτας:4 (1986-87,1987-88,1988-89,2015-16)
Πρωτάθλημα ΕΠΣ Ηπείρου:1 (1965-66)
Παραπομπές
Κατηγορία:Αθλητικοί σύλλογοι Άρτας Κατηγορία:Ιδρύσεις αθλητικών συλλόγων το 1953 Κατηγορία:Ανενεργές ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1953
Σοφονίας (προφήτης)
Ο Σοφονίας είναι ένας απο τους μικρούς προφήτες της Παλαιάς Διαθήκης και έζησε τον 7ο αιώνα π.Χ. τα χρόνια του Ιωσία, βασιλιά της Ιουδαίας. Ήταν γιος του Χουσί και εγγονός του Γοδολίου. (Σοφ. 1,1) Δεν γνωρίζουμε πολλά για τον βίο του αλλά υπάρχουν αρκετές αναφορές του ονόματός του στην Παλαιά Διαθήκη. Υπάρχει ομώνυμο βιβλίο της Βίβλου το οποίο διαιρείται σε τρία μικρά κεφάλαια.
Προφητείες
Όπως αναφέρει η Βίβλος, ο Γιαχβέ μιλάει μέσω του προφήτη Σοφονία και αποκαλύπτει το πως θα εξελιχθεί η μέρα της κρίσης λέγοντας: ἐκτενῶ τὴν χεῖρά μου ἐπὶ Ἰούδαν καὶ ἐπί πάντας τοὺς κατοικοῦντας Ἱερουσαλὴμ καὶ ἐξαρῶ ἐκ τοῦ τόπου τούτου τὰ ὀνόματα τῆς Βάαλ καὶ τὰ ὀνόματα τῶν ἱερέων.
Δηλαδή ότι θα απλώσει το χέρι Του εναντίων των Ιουδαίων και όλων των κατοίκων της Ιερουσαλήμ και θα εξαφανίσει απο αυτόν τον τόπο τους πιστούς του Βάαλ και των ιερέων του. (Σοφ. 1,4).
Έκφρασε επίσης την επιθυμία εξαφάνισης όσων ορκίζονται ψέματα στο όνομα του ίδιου, όσους προσκυνούν τα είδωλα, όσους γεμίζουν τους ναούς Του με την βρωμιά της ψυχής τους (Σοφ. 1,9), όλους όσους νοιαζονται μόνο για τα χρήματα (Σοφ. 1,11) και γενικά όσους παρεκκλίνουν απο τον δρόμο Του.
Αναφέρει επίσης για την μέρα της τελικής κρίσης:
Ο Σοφονίας αναφέρει επίσης προφητείες για την καταστροφή της Γάζας, της Ασκαλώνος, της Αζώτου, της Δαμασκού, της Αιθιοπίας, της Ασσυρίας και άλλων διαφόρων εθνών (2,4-15) αλλά και της Ιερουσαλήμ (3,1-8).
Το τελευταίο κεφάλαιο του βιβλίου του αναφέρει επίσης την αποκατάσταση που θα φέρει ο Θεός στον κόσμο όπου θα κάνει τους ανθρώπους να μιλάνε μόνο μία κοινή γλώσσα (Σοφ. 3,9) και ότι θα μαζέψει όλους τους Ισραηλίτες από την εξορία τους και θα τους καταστήσει ονομαστούς σε όλη την οικουμένη. (Σοφ. 3,19).
Εορτασμός
Πέθανε ειρηνικά στον τόπο των πατέρων του και εορτάζεται σε σταθερή εορτή, 3 Δεκεμβρίου.
Πηγές
Κατηγορία:Πρόσωπα της Παλαιάς Διαθήκης Κατηγορία:Προφήτες Κατηγορία:Προφήτες του Ισλάμ Κατηγορία:Προφήτες της Εβραϊκής Βίβλου Κατηγορία:Προφήτες του Χριστιανισμού Κατηγορία:Προφήτες της Καθολικής και της Ορθόδοξης Εκκλησίας Κατηγορία:7ος αιώνας π.Χ. Κατηγορία:Χριστιανοί άγιοι από την Παλαιά Διαθήκη
Αλμπιάνο (Τρεντίνο-Άλτο Άντιτζε)
Το Αλμπιάνο (ιταλικά: Albiano) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Τρέντο
Αλντένο
Το Αλντένο (ιταλικά: Aldeno) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Τρέντο
Χριστίνα του Χόλσταϊν-Γκόττορπ
Η Χριστίνα (Christina von Holstein-Gottorp, 13 Απριλίου 1573 - 8 Δεκεμβρίου 1625) από τον Οίκο του Σλέσβιχ-Χόλσταϊν-Γκόττορπ ήταν η δεύτερη σύζυγος του Καρόλου Θ΄ της Σουηδίας και η μητέρα του Γουσταύου Β΄ Αδόλφου της Σουηδίας.
Βιογραφία
Γεννήθηκε στις 13 Απριλίου 1573 στο Κίελο και ήταν το τέταρτο παιδί και η δεύτερη κόρη του Αδόλφου δούκα του Χόλσταϊν-Γκόττορπ και της Χριστίνας, κόρης του Φιλίππου Α΄ λαντγκράβου της Έσσης.
Το 1586 προτάθηκε ως νύφη για τον Σιγισμούνδο Γ΄ της Πολωνίας, τα σχέδια περί γάμου όμως ναυάγησαν. Στις 8 Ιουλίου 1592 έγινε η δεύτερη σύζυγος του Καρόλου τότε δούκα του Σέντερμανλαντ (μετέπειτα Καρόλου Θ΄ της Σουηδίας).
Η βασίλισσα ήταν αυταρχική και δυναμική ως άτομο με έντονο το αίσθημα της οικονομίας. Ήταν τόσο σεβαστική και φοβισμένη. Έχει περιγραφεί ως σκληρή, επίμονη και φιλάργυρη, εικάζεται ότι η πρώτη σύζυγος του Καρόλου προσπαθούσε πάντα να τον πείσει να δείξει επιείκεια στις πράξεις του, ενώ η Χριστίνα έκανε πάντα το αντίθετο. Ο γάμος της έχει περιγραφεί ως ευτυχισμένος.
Μετά το τέλος τού συζύγου της στις 30 Οκτωβρίου 1611, έγινε αντιβασίλισσα για το γιο της μέχρι το 1622. Ωστόσο το 1622 ο νεότερος γιος της πρίγκιπας Κάρολος-Φίλιππος απεβίωσε, τότε η ίδια αποσύρθηκε εντελώς από τη δημόσια ζωή.
Η Χριστίνα απεβίωσε στις 8 Δεκεμβρίου 1625 στο Κάστρο Γκρίπσχολμ σε ηλικία 52 ετών.
Οικογένεια
Το 1592 η Χριστίνα παντρεύτηκε τον Κάρολο τότε δούκα του Σόντερμανλαντ (μετέπειτα Κάρολο Θ΄ της Σουηδίας) και μαζί απέκτησαν παιδιά:
Εξωτερικοί σύνδεσμοι
Κατηγορία:Οίκος των Βάσα Κατηγορία:Βασίλισσες της Σουηδίας Κατηγορία:Βασιλομήτωρ Κατηγορία:Δούκισσες της Σουηδίας
Αστερίων (βασιλιάς της Κρήτης)
Στην Αρχαία ελληνική μυθολογία ο Αστερίων ήταν βασιλιάς της Κρήτης και θετός πατέρας του κορυφαίου Κρήτα βασιλιά Μίνωα. Ο Αστερίων ήταν γιος του Τέκταμου, εγγονός του Δώρου γενάρχη των Δωριέων και μιας ανώνυμης κόρης του Κρηθέως. Ο πατέρας του έπλευσε για την Κρήτη με στόχο να κυβερνήσει το νησί σαν βασιλιάς· τον συνόδευαν Αιολείς και Πελασγοί. Ο Αστερίων κληρονόμησε το βασίλειο της Κρήτης από τον Τέκταμο, την εποχή που ο Ζεύς απήγαγε την Ευρώπη με την μορφή ταύρου και την μετέφερε στο νησί του. Ο Αστερίων νυμφεύτηκε την Ευρώπη και έγινε ο θετός πατέρας των παιδιών, που εκείνη είχε αποκτήσει με τον Δία: τον Μίνωα μετέπειτα βασιλιά της Κρήτης και κριτή του Άδη, τον Ραδάμανθυ που ήταν κριτής στην Νήσο Μακάρων, και τον Σαρπηδώνα βασιλιά της Λυκίας. Τον διαδέχθηκε ο μεγαλύτερος γιος της Ευρώπης, Μίνωας, που έστειλε εξορία τους αδελφούς του, αφού συγκρούστηκε μαζί τους· ο Μίνωας νυμφεύτηκε την κόρη του Αστερίωνα Κρήτη, ομώνυμο του νησιού.
Πηγές
Κατηγορία:Μυθικοί βασιλείς της Κρήτης Κατηγορία:Βασιλείς της ελληνικής μυθολογίας
Αλιμπόρι (ποταμός)
Ο Αλιμπόρι είναι ποταμός στο βορειότερο μέρος του Μπενίν, στην Αφρική, δεξιός παραπόταμος του μεγάλου ποταμού Νίγηρα. Από αυτόν τον παραπόταμο πήρε το όνομά του το Διαμέρισμα Αλιμπόρι, το μεγαλύτερο του Μπενίν. Ο Αλιμπόρι έχει μήκος περίπου 408 χιλιόμετρα. Πηγάζει σε υψόμετρο 372 μέτρα, σε γεωγραφικές συντεταγμένες πλάτος 10°05′30′′ Βόρειο και μήκος 2°05′31′′ Ανατολικό, κοντά στην κωμόπολη Τομπρέ στο Διαμέρισμα Ατακόρα. Από εκεί ρέει γενικώς προς τα βορειοανατολικά μέχρι την εκβολή του στον Νίγηρα, σε υψόμετρο 163 μέτρα, κοντά στην κωμόπολη Μπιρνί-Λαφιά και τις πόλεις Μαλανβίλ και Γκαγιά (στη Δημοκρατία του Νίγηρα). Οι γεωγραφικές συντεταγμένες της εκβολής του είναι πλάτος 11°56′08′′ Βόρειο και μήκος 3°16′56′′ Ανατολικό. Στον ρου του ο Αλιμπόρι σχηματίζει το ανατολικό σύνορο των δήμων Μπανικοάρα και Καριμάμα, καθώς και το ανατολικό όριο του Εθνικού Πάρκου W, το οποίο απλώνεται σε τρεις χώρες (Νίγηρα, Μπενίν και Μπουρκίνα Φάσο). Ο Αλιμπόρι έχει τους δικούς μικρούς παραπόταμους, ο σημαντικότερος από τους οποίους είναι ο Πακό.
Η λεκάνη απορροής του Αλιμπόρι έχει έκταση. Η παροχή του παρουσιάζει πολύ μεγάλες διακυμάνσεις κατά τη διάρκεια του έτους: είναι σημαντική μόνο κατά την εποχή των βροχών (από τον Ιούλιο μέχρι τον Οκτώβιο), έως και 229 κυβικά μέτρα ανά δευτερόλεπτο, ενώ τον Απρίλιο είναι σχεδόν μηδενική. Ο ποταμός έχει πληθυσμό crocodiles.
Πηγές
Αλιμπορι
Κροατικό Αγροτικό Κόμμα
Το Κροατικό Αγροτικό Κόμμα ( Hrvatska seljačka stranka ) είναι ένα αγροτιστικό πολιτικό κόμμα στην Κροατία. Ιδρύθηκε στις 22 Δεκεμβρίου 1904 από τους αδελφούς Αντούν και Στιέπαν Ράντιτς. Στις βουλευτικές εκλογές του 2016, το Αγροτικό Κόμμα συμμετείχε με την «Λαϊκή Συμμαχία» του Σοσιαλδημοκρατικού Κόμματος και κέρδισε τις 5 από τις 151 έδρες του Κροατικού Κοινοβουλίου (Σάμπορ).
Ίδρυση
Στις 22 Δεκεμβρίου 1904 οι αδελφοί Αντούν και Στιέπαν Ράντιτς ίδρυσαν το «Κροατικό Λαϊκό Αγροτικό Κόμμα» στο Βασίλειο της Κροατίας και Σλαβονίας (1868-1918), το οποίο τότε ήταν μέρος της Αυστροουγγαρίας. Στο κόμμα δεν συμμετείχαν μόνο αγρότες, αλλά και αστοί, εργάτες και λόγιοι. Στις εκλογές του 1908 το ΚΛΑΚ κέρδισε τις 3 από τις 88 έδρες στο Σάμπορ, το 1910 τις 9 έδρες και το 1911 τις 8 έδρες. Το ΚΛΑΚ διεκδίκησε περισσότερα δικαιώματα για τους αγρότες, μεγαλύτερη αυτονομία και αγροτικές μεταρρυθμίσεις.
Βασίλειο της Γιουγκοσλαβίας
Ο Βλάντκο Μάτσεκ έγινε ο 2ος Πρόεδρος του Κροατικού Αγροτικού Κόμματος. Το 1931 αποκαταστάθηκαν ορισμένες πολιτικές ελευθερίες, αλλά εδραιώθηκε μονοκομματικό καθεστώς με το Γιουγκοσλαβικό Εθνικό Κόμμα του Βασιλιά Αλεξάνδρου στην εξουσία. Στις βουλευτικές εκλογές του 1935, ο Βλάντκο Μάτσεκ ηγήθηκε στην «Ενωμένη Αντιπολίτευση», μία πολιτική συμμαχία αρκετών κομμάτων που τάχθηκαν κατά του κυβερνώντος κόμματος. Συγκέντρωσε το 37,4 % των ψήφων, αλλά επειδή το εκλογικό σύστημα ευνοούσε μόνο τα κόμματα της κυβέρνησης, η Ενωμένη Αντιπολίτευση πήρε μόνο 67 από τις 370 έδρες του Κοινοβουλίου. Στις εκλογές του 1938 επαναλήφθηκε το ίδιο. Μολονότι το κόμμα του έχασε, παρέμεινε σημαντική πολιτική δύναμη. Στις 26 Αυγούστου 1939 συνάφθηκε η Συμφωνία Τσέβτκοβιτς-Μάτσεκ, με τον τότε Πρωθυπουργό της Γιουγκοσλαβίας Τσέτκοβιτς, για την ίδρυση του ημιαυτόνομου Μπανόβινα της Κροατίας, στο οποίο ο Ίβαν Σούμπασιτς ήταν ο πρώτος Μπαν (κυβερνήτης). Στις τοπικές εκλογές του 1940 το ΚΑΚ κατάφερε συντριπτική νίκη κερδίζοντας τις 446 από τις 658 θέσεις τοπικής αυτοδιοίκησης.
Β' Παγκόσμιος Πόλεμος και μετά
Στον Β' Παγκόσμιο Πόλεμο, στις 6 Απριλίου 1941, οι δυνάμεις του Άξονα εισέβαλαν στη Γιουγκοσλαβία. Στις 10 Απριλίου ανακοινώθηκε η ίδρυση του Ανεξάρτητου Κράτους της Κροατίας. Τα μέλη του Κροατικού Αγροτικού Κόμματος διχάστηκαν μεταξύ των μεγάλων παρατάξεων της περιόδου: μερικοί υποστήριξαν τους Ούστασε, άλλοι τους κομμουνιστές Παρτιζάνους, πολλοί παρέμειναν ουδέτεροι ενώ και οι μοναρχιστές Τσέτνικες διεκδίκησαν τον έλεγχο.
Μετά το τέλος του πολέμου, το Κομμουνιστικό Κόμμα της Γιουγκοσλαβίας μονοπώλησε την εξουσία και εδραίωσε μονοκομματικό καθεστώς. Η Σοσιαλιστική Δημοκρατία της Κροατίας ήταν η δεύτερη μεγαλύτερη δημοκρατία της Γιουγκοσλαβίας, σε έκταση και πληθυσμό, μετά την Σ.Δ. της Σερβίας. Το 1964, ο Γιουράι Κρνιέβιτς, ο οποίος ήταν Γενικός Γραμματέας του ΚΑΚ από το 1928, έγινε ο τρίτος Πρόεδρος του κόμματος.
Σύγχρονο κόμμα
Με την έλευση του πολυκομματικού συστήματος το 1990, το ΚΑΚ ανασυστάθηκε και συμμετείχε στις βουλευτικές εκλογές του 1990 για τις 351 έδρες της 1ης Συνέλευσης του Κροατικού Κοινοβουλίου. Τότε, αρχηγός του κόμματος ήταν ο Γιόσιπ Τόρμπαρ. Στις 25 Μαΐου 1991, ο Ντράγκο Στίπατς έγινε ο 5ος Πρόεδρος του ΚΑΚ. Στις εκλογές του 1992 το κόμμα κέρδισε τις 3 από τις 138 έδρες στη 2η Συνέλευση του Κοινοβουλίου. Τον Δεκέμβριο του 1994 ο Ζλάτκο Τόμτσιτς έγινε ο 6ος Πρόεδρος του ΚΑΚ. Στις εκλογές του 1995, το ΚΑΚ ηγήθηκε σε μια πολιτική συμμαχία με τα κόμματα: Ιστριανή Δημοκρατική Συνέλευση, Κροατικό Λαϊκό Κόμμα, Κροατική Χριστιανοδημοκρατική Ένωση και Κροατικό Κόμμα της Σλαβονίας-Μπαράνια. Η συμμαχία κέρδισε τις 18 από τις 127 έδρες της 3ης Συνέλευσης, από τις οποίες οι 10 ήταν του ΚΑΚ. Στις εκλογές του 2000 το ΚΑΚ συμμετείχε ως μέρος της ίδιας συμμαχίας και κέρδισε τις 16 από τις 151 έδρες της 4ης Συνέλευσης. Συμφώνησε να συμμετάσχει σε κυβέρνηση συνεργασίας με το Σοσιαλδημοκρατικό Κόμμα και ανέλαβε 3 θέσεις Υπουργών στην κυβέρνηση του Ίβιτσα Ράτσαν (Γεωργίας, Παιδείας και Βιοτεχνιών), ενώ ο Ζλάτκο Τόμτσιτς έγινε Πρόεδρος της βουλής.
4-βινυλοφαινόλη
Η 4-βινυλοφαινόλη  (αγγλικά 4-vinylphenol) είναι αρωματική οργανική χημική ένωση, που περιέχει άνθρακα, υδρογόνο και οξυγόνο, με μοριακό τύπο C8H8O, Πιο συγκεκριμένα, είναι μια «θυγατρική» φαινόλη που βρίσκεται στο κρασί και στη μπύρα. Παράγεται από την αλλοίωση της μαγιάς Brettanomyces. Όταν φθάνει σε συγκεντρώσεις μεγαλύτερες από τα αισθητήρια όριο, μπορεί να δώσει αρώματα κρασιού, που περιγράφονται ως «υπόβαθρο», αλλά χρησιμοποιήθηκε επίσης για την παραγωγή φαρμάκων, εμποτισμό επιδέσμων και άλλων προϊόντων. Στο κρασί, η 4-βινυλοφαινόλη μπορεί να αντιδράσει με άλλα μόρια, όπως οι ανθοκυανιδίνες, παράγοντας νέες χημικές ενώσεις. Στα λευκά κρασιά,οι βινυλοφαινόλες είναι κυρίαρχες (4-βινυλοφαινόλη 70-1.150 µg/l και 4-βινυλογουαιακόλη 10-490 µg/l, ενώ στα κόκκινα κρασιά αντίστοιχα κυρίαρχες είναι οι αιθυλοφαινόλες [Et(C6H4)OH].
Κροατικό Αγροτικό Κόμμα
Σύγχρονο κόμμα
Στις εκλογές του 2003, το ΚΑΚ συμμετείχε μόνο του, συγκέντρωσε το 7,2% των ψήφων και κέρδισε τις 10 από τις 151 έδρες τις 5ης Συνέλευσης του Κοινοβουλίου. Το Δεκέμβριο του 2005 ο Γιόσιπ Φρίστσιτς έγινε ο 7ος Πρόεδρος του κόμματος. Στις βουλευτικές εκλογές του 2007, το ΚΑΚ ηγήθηκε στην "Πράσινη-Κίτρινη Συμμαχία", η οποία κέρδισε τις 8 από τις 151 έδρες της 6ης Συνέλευσης. Το κόμμα συμμετείχε στην 2η κυβέρνηση του Ίβο Σανάντερ και ανέλαβε δύο Υπουργεία (Γεωργίας και Τουρισμού). Στις βουλευτικές εκλογές του 2011 το KAK κατάφερε το χειρότερο αποτέλεσμα την ιστορία του, συγκέντρωσε το 3,1% των ψήφων και κέρδισε μόνο μία από τις 151 έδρες της 7ης Συνέλευσης. Στο κομματικό συνέδριο της 28ης Ιανουαρίου 2012, ο Μπράνκο Χργκ εξελέγη ως 8ος Πρόεδρος του ΚΑΚ. Στις Ευρωεκλογές του 2014, η Μαριάνα Πέτιρ του ΚΑΚ κέρδισε μία θέση ευρωβουλευτίνας στο Ευρωπαϊκό Κοινοβούλιο.
4-βινυλοφαινόλη
Βιοχημεία
αριστερά|μικρογραφία|Η μετατροπή του π-κουμαρικού οξέος σε 4-αιθυλοφαινόλη από τους βρεττανομύκητες, μέσω 4-βινυλοφαινόλης. Η 4-αιθυλοφαινόλη, που παράγεται από παρακουμαρικό οξύ, ως πρόδρομη ένωση, μέσω του ενζύμου αποκαρβοξυλάση του κινναμικού οξέος. Η ενδιάμεσα σχηματιζόμενη 4-βινυλοφαινόλη μπορεί να αναχθεί περαιτέρω, σε 4-αιθυλοφαινόλη, από το ένζυμο αναγωγάση βινυλοφαινόλης.Το παρακουμαρικό οξύ μερικές φορές προστίθεται σε μικροβιολογικά μέσα ενημέρωσης, και επιτρέπει την ταυτοποίηση των βρεττανομυκήτων από την οσμή.
Κροατικό Αγροτικό Κόμμα
Παραπομπές
Κατηγορία:Πολιτικά κόμματα της Γιουγκοσλαβίας Κατηγορία:Αγροτικά κόμματα Κατηγορία:Σελίδες με πηγές CS1 στα Κροατικά (hr) Κατηγορία:Κροατικά πολιτικά κόμματα
4-βινυλοφαινόλη
Παραπομπές
Κατηγορία:C8 Κατηγορία:Φαινόλες
Μαλατέστα Δ΄ Μαλατέστα
Ο Μαλατέστα Δ΄ των Σονέτων, ιταλ.: Malatesta ΙV dei Sonetti, (1370 - 19 Δεκεμβρίου 1429) από τον Οίκο των Μαλατέστα ήταν Ιταλός κοντοτιέρο, ποιητής, και κύριος των Πέζαρο, Φοσσομπρόνε, Γκραντάρα, Τζέζι, Νάρνι και άλλων φέουδων στην Ιταλία.
Βιογραφία
Γεννημένος στο Πέζαρο, ήταν ο μόνος γιος του Παντόλφο Β΄ κοντοτιέρου, κυρίου του Πέζαρο και της δεύτερης συζύγου του Πάολας Ορσίνι. Του έδωσαν το παρωνύμιο «των σονέτων» (dei sonetti) λόγω της αγάπης του για τη λογοτεχνία και τις καλές τέχνες. Νυμφεύτηκε την Eλιζαμπέτα ντα Βαράνο, η οποία του χάρισε επτά παιδιά: Γκαλεάτσο, Κάρλο Β΄, Γκαλεότο, Πάολα, Παντόλφo, Κλεόφα και Tαντέα.
Έγινε κύριος του Πέζαρο το 1385. Προσλήφθηκε από τον πάπα Ουρβανό ΣΤ΄ για να πολεμήσει ενάντια στον αντίπαπα Κλήμη Ζ΄. Το 1390 πολέμησε εναντίον της Μπολόνια με επικεφαλής τον Τζιοβάνι ντα Μπαρμπιάνο και αργότερα προσλήφθηκε από τη Δημοκρατία της Φλωρεντίας εναντίον των Βισκόντι του Μιλάνου. Το 1392 αφορίστηκε από τον πάπα, επειδή είχε κυριεύσει το Τόντι, που ήταν μία παπική ιδιοκτησία.
Το 1394 υπηρέτησε τον αντίπαπα Βενέδικτο ΙΓ΄, ο οποίος τον ονόμασε αρχιστράτηγο της Μπολόνια, για να πολεμήσει εναντίον του πάπα Βονιφατίου Η΄. Κατά τη διάρκεια της σύγκρουσης, κατέστρεψε αρκετές πόλεις στην Ούμπρια και το Λάτιο και πήρε τον έλεγχο του Νάρνι και του Όρτε για τον εαυτό του ως κυβερνήτη (podestà). Αργότερα έκανε ειρήνη με τον Βονιφάτιο Η΄. Το 1404 ο Μαλατέστα Δ΄ προσλήφθηκε από τη Δημοκρατία της Βενετίας, η οποία του ανέθεσε περίπου 20.000 στρατιώτες για να πολεμήσει εναντίον των Καραρέζι της Πάντοβας. Ωστόσο τα Βενετικά στρατεύματα ηττήθηκαν και επέστρεψαν στο Πέζαρο στα τέλη του 1404, μετά το οποίο έκανε ένα προσκύνημα στο Σαντιάγο ντε Κομποστέλα.
Το 1423 προσλήφθηκε στη Φλωρεντία στον πόλεμο κατά του Μιλάνου. Το 1424 στη μάχη της Τσαγκονάρα, ο εξάδελφός του Κάρλο Α΄ πιάστηκε αιχμάλωτος· την ίδια μοίρα είχαν και οι γιοι του Γκαλεάτσο και Κάρλο Β΄, αφού πολιορκήθηκαν στη Γκραντάρα από τον Άντζελο ντέλα Πέργκολα. Το επόμενο έτος ο Mαλατέστα Δ΄ υπέγραψε μία συνθήκη ειρήνης στο Aμπιατεγκράσο.
Αποσύρθηκε στη Γκραντάρα, όπου απεβίωσε το 1429. Ως προστάτης των τεχνών, είχε φιλοξενήσει στο Πέζαρο μορφές όπως ο Φραντσέσκο Καζίνι και ο ζωγράφος Mαριότο ντι Νάρντο και αλληλογραφούσε με τους ουμανιστές Κολούτσιο Σαλουτάτι και τη νύφη του Μπατίστη Μοντεφέλτρο. Ο Μαλατέστα Δ΄ ήταν επίσης συγγραφέας ποιημάτων, που συγκεντρώθηκαν στο έργο Τραγουδάκια (Canzoniere), επηρεασμένα από τον Πετράρχη και τη σύγχρονη λογοτεχνία της Τοσκάνης.
Οικογένεια
Νυμφεύτηκε την Eλιζαμπέτα ντα Βαράνο, η οποία του χάρισε επτά παιδιά:
Παραπομπές σε πηγές
Κατηγορία:Ιταλοί ποιητές Κατηγορία:Πρόσωπα προσωρινά αφορισμένα από τη Ρωμαιοκαθολική Εκκλησία Κατηγορία:Οίκος των Μαλατέστα
Κωνσταντίνος Γιαννακόπουλος (ηθοποιός)
Ο Κωνσταντίνος Γιαννακόπουλος (Λάρισα, 2 Μαρτίου 1980) είναι Έλληνας ηθοποιός.
Βιογραφικό
Γεννήθηκε στη Λάρισα το 1980. Αποφοίτησε από τη Δραματική Σχολή του Εθνικού Θεάτρου το 2002 ξεκινώντας την πορεία του ως ηθοποιός. Αρχικά εργάστηκε στο θέατρο στις παραστάσεις «Άντρες έτοιμοι για όλα» και «Η μικρή μας πόλη» σε σκηνοθεσία Σταμάτη Φασουλή τις σεζόν 2002-2003, ενώ ακολούθησαν κι άλλα θεατρικά έργα όπως «Ηρακλής», «Όνειρο καλοκαιρινής νύχτας» και «Βούτσεκ». Το 2005, έκανε την πρώτη του εμφάνιση στην τηλεόραση συμμετέχοντας στο καστ της σειράς «Σαν γλυκό του κουταλιού» έχοντας το ρόλο του Άλκη. Ακολούθησαν διάφορες συμμετοχές στις σειρές «Μόνη εξ αμελείας» και «Amore Mio».
Έγινε ιδιαίτερα γνωστός στο ευρύ κοινό από το ρόλο του Νικόλα Λύτρα στην καθημερινή σειρά «Τα Μυστικά της Εδέμ». Εκεί για τέσσερις τηλεοπτικές σεζόν, από το 2008 μέχρι το 2012, συμπρωταγωνίστησε μαζί με την Φαίη Ξυλά, τον Παναγιώτη Πετράκη, την Αντιγόνη Δρακουλάκη και άλλους. Το 2011 έκανε μία έκτακτη εμφάνιση στη σειρά εποχής «Το Νησί» ενώ συμμετείχε και στον τρίτο κύκλο της σειράς «Πενήντα Πενήντα». Το 2014 συμμετείχε στην καθημερινή σειρά «Κλεμμένα Όνειρα» ενώ το 2015 έκανε έκτακτες εμφανίσεις στην κωμική σειρά «Οι Συμμαθητές».
Παραπομπές
Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί τηλεόρασης
Μητροπολίτης Καλλιουπόλεως και Μαδύτου Στέφανος
Ο Μητροπολίτης Καλλιουπόλεως και Μαδύτου Στέφανος Ντινίδης (Κωνσταντινούπολη, 1968) είναι Έλληνας επίσκοπος και Μητροπολίτης του Οικουμενικού Πατριαρχείου.
Είναι Μητροπολίτης της Ιεράς Μητροπόλεως Καλλιουπόλεως και Μαδύτου και Έξαρχος Θρακικής Χερσονήσου, από τον Μάρτιο του 2011.
Βιογραφία
Ο κατά κόσμον Στέφανος Ντινίδης, γεννήθηκε το 1968 στην Κωνσταντινούπολη, όπου και μεγάλωσε. Αποφοίτησε το Ζωγράφειο Λύκειο της Κωνσταντινούπολης, το έτος 1986. Σπούδασε Ιστορία και Φιλοσοφία στο Πανεπιστήμιο της Κωνσταντινούπολης, και έλαβε πτυχίο το 1990. Κατόπιν σπούδασε Θεολογία στην Θεολογική Σχολή του Αριστοτελείου Πανεπιστημίου Θεσσαλονίκης, λαμβάνοντας πτυχίο το 1995.
Παραπομπές
Κατηγορία:Μητροπολίτες του Οικουμενικού Πατριαρχείου Κατηγορία:Ιεράρχες του Οικουμενικού Πατριαρχείου
Εκλογική περιφέρεια Κορινθίας
Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στην Κορινθία. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.
Βουλευτές Κορινθίας 1974-σήμερα
Ακολουθούν οι βουλευτές Κορινθίας της περίοδου 1974-2015
Παραπομπές
Κορινθιας
Αναστασία Μουτσάτσου
Βιογραφία
Η Αναστασία Μουτσάτσου γεννήθηκε στις 14 Μαρτίου του 1961 και μεγάλωσε στα Βελανίδια του νομού Λακωνίας. Εκεί εντρύφησε για πρώτη φορά στα παραδοσιακά τραγούδια έχοντας στο πλευρό της και τη συμβολή της μητέρας της. Αργότερα όταν βρισκόταν σε ηλικία 15 ετών, εγκαταστάθηκε με την οικογένεια της στον Πειραιά. Τελειώνοντας το σχολείο φοίτησε στο Ωδείο του Κώστα Κλάβα παίρνοντας μαθήματα κιθάρας και φωνητικής και κατ' αυτόν τον τρόπο της δόθηκε το έναυσμα να ασχοληθεί με το τραγούδι δημιουργώντας ένα γκρουπ με τους φίλους της.
Επαγγελματική καριέρα
Δυο χρόνια αργότερα, το 1994, συνεργάστηκε με τους Γιώργο Ανδρέου, Νίκο Πορτοκάλογλου και Μανώλη Γαλιάτσο στον δίσκο της “Μυστικά Σημάδια”. Ο δίσκος αυτός, περιλαμβάνει σημαντικές επιτυχίες με τραγούδια όπως το “Λιμάνι”, “Όλα τα δύσκολα”, “Μυστικά Σημάδια”, τα οποία έγιναν αποδέκτες θερμής υποδοχής από το κοινό και της έδωσε τη δική της θέση στον χώρο του έντεχνου τραγουδιού.
Αναντίρρητα το έτος 1994 μπορεί να χαρακτηριστεί ως το απόγειο της επαγγελματικής σταδιοδρομίας της ερμηνεύτριας, μιας και το καλοκαίρι του ίδιου έτους συνεργάζεται με την Χάρις Αλεξίου, πραγματοποιώντας συναυλίες σε Ελλάδα αλλά και στο εξωτερικό.Το χειμώνα του 1995 εμφανίζεται με τον Γιώργο Νταλάρα στο “Παλλάς”, αλλά και σε μια σειρά συναυλιών σε πόλεις της Ελλάδας και του εξωτερικού.
Το επόμενο έτος βρίσκεται στα “13 Φεγγάρια” σ’ ένα πρόγραμμα που γνώρισε πολύ μεγάλη επιτυχία και έδωσε μια άλλη διάσταση στη νυχτερινή διασκέδαση μαζί με τους Παντελή Θαλασσινό, τον Γεράσιμο Ανδρεάτο και την Αθηνά Μόραλη.
Τον Μάρτιο του 1996 κυκλοφορεί ο τρίτος της προσωπικός δίσκος, με τίτλο “Στους ‘Αγιους Τόπους Της Καρδιάς”, σε μουσική Παντελή θαλασσινού και στίχους Ηλία Κατσούλη, Μάνου Ελευθερίου, Λίτσας Μπεσκάκη και Φώτη Αγκουλέ.
Ακολουθεί, τον Απρίλιο του 1998, η τέταρτη δισκογραφική της δουλειά “Γυάλινα Παλάτια”, σε μουσική Χρήστου Νικολόπουλου, Δήμητρας Γαλάνη, Παντελή Θαλασσινού, Λουδοβίκου των Ανωγείων, Πέτρου Αθανασίου, Γιάννη Γερογιάννη και Δάνη Κιριμκιρίδη. Στον δίσκο αυτό η Αναστασία Μουτσάτσου τραγουδά, για πρώτη φορά, δικούς της στίχους αλλά και των Ηλία Κατσούλη και Χριστίνας Κόκοτα. Τον Νοέμβριο του 1998 συμμετέχει στο δίσκο «Μεγάλος Θυμός» του Βασίλη Δημητρίου για την ομότιτλη τηλεοπτική σειρά ενώ παράλληλα στήνει το πρόγραμμα στο Ζουμ με τη συνεργασία της Πέμης Ζούνη και Λένας Αλκαίου. Ακολουθεί η συμμετοχή της στο δίσκο «Ανίσχυρα ψεύδη» το 1999 σε μουσική του Μάριου Στρόφαλη ερμηνεύοντας το τραγούδι των τίτλων της ομότιτλης τηλεοπτικής σειράς.
Τον Φεβρουάριο του 2000 κυκλοφορεί το άλμπουμ «Αναστασία Μουτσάτσου-Μαρίνα Σκιαδαρέση / LIVE» στο οποίο η Αναστασία Μουτσάτσου ξανασυνεργάζεται με τη Μαρίνα Σκιαδαρέση ερμηνεύοντας αγαπημένα τραγούδια ( 3 τραγούδια του Αντώνη Μιτζέλου ,τα Πόσο σε θέλω, Με το ίδιο μακό και Σκόνη )από το χώρο της έντεχνης και ροκ σκηνής σε ζωντανή ηχογράφηση από τα 13 Φεγγάρια. Ο δίσκος είχε εξαιρετικά μεγάλη επιτυχία με αποτέλεσμα να γίνει χρυσός και στην Ελλάδα αλλά και στην Κύπρο.
Τέλος τον Απρίλιο του 2006 κυκλοφορήθηκε από την Eros και το Corifeo ένας καινούργιος δίσκος με τίτλο «Magenta» που περιείχε τραγούδια του Μιχάλη Νικολούδη και του Μιχάλη Κουμπιού. Η επιτυχημένη αυτή περιοδεια του γκρουπ ολοκληρώθηκε με δύο συναυλιες στο Μέγαρο Μουσικής Αθηνών με την συμμετοχή του Παντελή Θαλασσινού οι οποίες είχαν εξαιρετικά θερμή υποδοχή από το κοινό.
Παραπομπές
Κατηγορία:Ελληνίδες τραγουδίστριες
Ανδρέας Μακρυπίδης
Ο Ανδρέας Μακρυπίδης είναι Έλληνας οικονομολόγος (πτυχιούχος του Οικονομικού Πανεπιστημίου Θεσσαλονίκης), γεννήθηκε στις Φυτείες Αιτωλοακαρνανίας το 1953, είναι έγγαμος με την Χριστίνα Καλογεράκη και έχει δύο παιδιά. Είναι πολιτικός (εκλεγμένος βουλευτής με το ΠΑΣΟΚ στην εκλογική περιφέρεια Αιτωλοακαρνανίας απο το 2000 έως το 2012).
Είναι μέλος του Οικονομικού Επιμελητηρίου Ελλάδος από τις 23/3/1986 και έχει διατελέσει αιρετό μέλος ανωτάτου θεσμικού οργάνου του Οικονομικού Επιμελητηρίου Ελλάδος της Συνέλευσης των Αντιπρόσωπων (ΣτΑ) για το χρονικό διάστημα 1992 έως 2001. Επίσης έχει διατελέσει μέλος της Κεντρικής Διοίκησης του ΟΕΕ από 20/11/1996 εως 13/2/2021.
Επαγγελματικές, Κοινωνικές και Πολιτικές δραστηριότητες:
Υπήρξε μέλος του Γενικού Συμβουλίου ΑΔΕΔΥ ( adedyarkadias.gr) συμμετέχοντας στα:
1. 29ο Συνέδριο της ΑΔΕΔΥ που έγινε στις 30/11/1995. (τομος3)
2. 30ο Συνέδριο της ΑΔΕΔΥ που έγινε στις 26/11/1998. (τομος4)
Παραπομπές<references group="https://www.hellenicparliament.gr/Vouleftes/Diatelesantes-Vouleftes-Apo-Ti-Metapolitefsi-Os-Simera/?MpId=39937413-f045-47c4-bcb4-1281d90b2740 " />
Κατηγορία:Βουλευτές Αιτωλοακαρνανίας Κατηγορία:Βουλευτές εκλεγμένοι με το ΠΑΣΟΚ 2. https://adedyarkadias.gr/f/sb_tomos3.pdf σελιδα 102
3. https://adedyarkadias.gr/f/sb_tomos4.pdf σελιδα 88.
4. https://makripidis.gr/Archive/ΒΕΒΑΙΩΣΗ επιτροπες.pdf Βεβαίωση Βουλής
5. https://makripidis.gr/Archive/ΒΕΒΑΙΩΣΗ ΜΑΚΡΥΠΙΔΗ ΟΕΕ.pdf Βεβαίωση ΟΕΕ
6. https://www.agrocapital.gr/ekloges/915/makrypidis-na-axiopoiisoyme-tis-anaptyxiakes-ypodomes ΒΙΟ
7. https://www.tanea.gr/1999/11/26/greece/paraskinio-kai-kontres-stin-pask-stis-ekloges-twn-eforiakwn/ (ΠΟΕ-ΔΟΥ)
8. https://www.xiromero.gr/2021/10/blog-post_1.html (ΟΠΣΥΞ)
Άλισμα
Το άλισμα (Alisma) είναι γένος αγγειόσπερμων φυτών, που ανήκει στην οικογένεια αλισματοειδή. Τα αλίσματα είναι υδροχαρή ποώδη φυτά, των οποίων τα φύλλα μπορεί να επιπλέουν ή να είναι βυθισμένα. Είναι πολυετή ή διετή φυτά. Η γεωγραφική κατανομή τους καλύπτει σχεδόν όλο τον κόσμο. Τα άνθη τους είναι μονόκλινα (ερμαφρόδιτα) και φέρουν 6 στήμονες. Ο καρπός είναι αχαίνιο.
Τα περισσότερα είδη αλίσματος έχουν ύψος από 10 εκατοστά μέχρι 1 μέτρο. Τα φύλλα τους είναι πλατιά, στρογγυλευμένα ή πεπλατυσμένα στη βάση. Τα φύλλα που παράγονται υποβρυχίως έχουν σχήμα λωρίδας. Βγάζουν σπονδυλώματα τέλειων ανθέων. Τα άνθη έχουν χρώμα λευκό ή ροδόλευκο. Το άλισμα ανθίζει συνήθως από τα τέλη Μαΐου μέχρι τις αρχές Σεπτεμβρίου, ανάλογα με τις συνθήκες.
Είδη και υποείδη
Τα ακόλουθα 12 είδη με τα υποείδη τους αναγνωρίζονταν τον Μάιο του 2014:
Παραπομπές
Αλισμα
Άλα (Ιταλία)
Η Άλα (ιταλικά: Ala) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Τρέντο
Μαλατέστα Α΄ ντα Βερούκιο
Ο Μαλατέστα Α΄ από το Βερούκιο, ιταλ.: Malatesta Ι da Verucchio (1212–1312) από τον Οίκο των Μαλατέστα ήταν ο γενάρχης της ισχυρής αυτής δυναστείας στην Ιταλία και ένας αξιόλογος κοντοτιέρος.
Βιογραφία
Γεννήθηκε στο Βερούκιο ως γιος του Mαλατέστα ντελλα Πέννα (1183-1248).
Ήταν ο αρχηγός των Γουέλφων στη Ρομάνια και έγινε ανώτατος αξιωματούχος (podestà) του Ρίμινι το 1239. Το 1295 έγινε ο ίδιος ο αδιαμφισβήτητος κύριος του Ρίμινι με τη δολοφονία των επικεφαλής μελών της αντιπάλου οικογένειας Γιβελλίνων, αυτής των Παρτσιτάτι, συμπεριλαμβανομένου του αρχηγού τους Mοντάνια.
Μεγαλύτερος γιος του ήταν ο Τζιοβάνι Μαλατέστα, διάσημος για την τραγωδία του 1285, που καταγράφηκε στην Κόλαση του Δάντη: σκότωσε τη σύζυγό του Φραντσέσκα ντα Πολέντα και τον μικρότερο αδελφό του Πάολο, έχοντάς τους ανακαλύψει σε μοιχεία.
Τον διαδέχθηκε ως κύριος του Ρίμινι ένας άλλος από τους πέντε γιους του, ο Μαλατέστα Β΄ (Μαλατεστίνο).
Παραπομπές σε πηγές
Κατηγορία:Οίκος των Μαλατέστα
Γιώργος Σαββίδης
Το όνομα Γιώργος Σαββίδης μπορεί να αναφέρεται στα εξής πρόσωπα:
Ντίνος Κωνσταντίνου
Ο Ντίνος Κωνσταντίνου ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ την περίοδο 1970-1991.
Βιογραφικά στοιχεία
Ο Ντίνος Κωνσταντίνου γεννήθηκε στην Αμμόχωστο το 1925. Ομιλούσε, πέρα από την ελληνική, την αγγλική και τη τσεχική γλώσσα. Απέκτησε πτυχίο και μεταπτυχιακό στις Οικονομικές Επιστήμες από το Πανεπιστήμιο του Καρόλου. Όταν επέστρεψε στην Κύπρο εργάστηκε ως οικονομολόγος και οικονομικός σύμβουλος διαφόρων επιχειρήσεων. Ακολούθως, ήταν επαγγελματικό στέλεχος του ΑΚΕΛ.
Πολιτική διαδρομή
Εκλέχτηκε για πρώτη φορά βουλευτής στις βουλευτικές εκλογές του 1970 στην Εκλογική Περιφέρεια Λευκωσίας με το ΑΚΕΛ για την Β΄ Κοινοβουλευτική Περίοδο. Επανεξελέγη στις βουλευτικές εκλογές του 1976 για την Γ΄ Κοινοβουλευτική Περίοδο, στις βουλευτικές εκλογές του 1981 για την Δ΄ Κοινοβουλευτική Περίοδο και στις βουλευτικές εκλογές του 1985 για την Ε΄ Κοινοβουλευτική Περίοδο. Διετέλεσε Κεντρικός Οργανωτικός Γραμματέας και Κοινοβουλευτικός Εκπρόσωπος του ΑΚΕΛ (1988-1990).
Το 1990, λόγω διαφωνιών, αποχώρησε από το ΑΚΕΛ μαζί με άλλους τέσσερις βουλευτές του κόμματος και άλλα στελέχη, οι οποίοι ίδρυσαν το Ανανεωτικό Δημοκρατικό Σοσιαλιστικό Κίνημα (ΑΔΗΣΟΚ). Στις βουλευτικές εκλογές του 1991 το ΑΔΗΣΟΚ, δεν κατάφερε να εκλέξει βουλευτή.
Πηγές
Κατηγορία:Βουλευτές εκλεγμένοι με το ΑΚΕΛ Κατηγορία:Βουλευτές Λευκωσίας Κατηγορία:Κύπριοι οικονομολόγοι Κατηγορία:Βουλευτές Β΄ Κοινοβουλευτικής Περιόδου (Κύπρος) Κατηγορία:Βουλευτές Γ΄ Κοινοβουλευτικής Περιόδου (Κύπρος) Κατηγορία:Βουλευτές Δ΄ Κοινοβουλευτικής Περιόδου (Κύπρος) Κατηγορία:Βουλευτές Ε΄ Κοινοβουλευτικής Περιόδου (Κύπρος)
Χριστίνα Ροκιτσάνα
Η Χριστίνα, πολων. Krystyna Rokiczana (απεβ. μετά το 1365) έγινε με τους γάμους της πρώτα σύζυγος του Ροκιτσάνα, εμπόρου από την Πράγα και μετά βασίλισσα της Πολωνίας.
Βιογραφία
Αναφέρεται σε μερικές ιστορικές πηγές, όπως το Αναφορές για τον ευγενή Οίκο Τσιόλεκ του 1518 και σε έγγραφα που αφορούν την ακύρωση του 2ου γάμου του Καζιμίρ Γ΄ με την Αδελαΐδα της Έσσης. Όταν απεβίωσε ο πρώτος σύζυγος της Χριστίνας, αυτή κληρονόμησε μεγάλη περιουσία. Έγιεν κυρία των τιμών στην Αυλή του Καρόλου Δ΄ της Βοημίας & Γερμανίας.
Το 1356 ο ΚΑζιμίρ Γ΄ ήρθε στην Πράγα, όπου τη συνάντησε και μάλλον μνηστεύθηκαν. Ο γάμος έγινε σύντομα μετά στην Κρακοβία. Πιστεύεται ότι ο γάμος δεν κράτησε πολύ: ο Γιαν Ντλούγκος αναφέρει ότι την έδιωξε ο βασιλιάς σύντομα μετά τον γάμο, όταν ανακάλυψε κρυμμένα ελαττώματα: η Χριστίνα υπέφερε από απώλεια μαλλιών και ψώρα. Είναι δυνατό πάντως η σχέση να κράτησε λίγο περισσότερο, καθώς μία έρευνα ανακάλυψε ότι η Χριστίνα ζούσε στην Πολωνία το 1365. Δεν απέκτησαν τέκνα. Ο Καζιμίρ Γ΄, θέλοντας διάδοχο, έκανε 4ο γάμο με τη Χέντβιχ του Ζάγκαν το 1365. Με αυτόν τον γάμο ο βασιλιάς θεωρήθηκε δίγαμος, καθώς η Αδελαΐδα -και ίσως και η Χριστίνα- ήταν εν ζωή. Ο Καζιμίρ Γ΄ και η Χέντβιχ έκαναν τέσσερις κόρες, αλλά όλες ιεωρήθηκαν νόθες, ώσπου ο βασιλιάς τις νομιμοποίησε.
Οικογένεια
Παντρεύτηκε πρώτα τον Μικουλάς Ροκιτσάν, έμπορο από την Πράγα.
Όταν αυτός απεβίωσε, η Χριστίνα έκανε δεύτερο γάμο το 1356 (ή λίγο μετά) με τον Καζιμίρ Γ΄ των Πιαστ τον Μεγάλο, βασιλιά της Πολωνίας. Δεν απέκτησαν απογόνους. Διαζεύχθηκαν πριν το 1365.
Κεντρικά Υψίπεδα (Μαδαγασκάρη)
Τα Κεντρικά Υψίπεδα (γαλλικά: Hauts-Plateaux) είναι ορεινή βιογεωγραφική περιοχή στην κεντρική Μαδαγασκάρη. Περιλαμβάνουν το συνεχόμενο εσωτερικό μέρος του νησιού με υψόμετρο άνω των 800 m. Τα Κεντρικά Υψίπεδα χωρίζονται από τα Βόρεια Υψίπεδα (Μαδαγασκάρη) στη βόρεια άκρη της Μαδαγασκάρης από μία χαμηλού υψομέτρου κοιλάδα, το Παράθυρο της Μαντριτσάρα, το οποίο φαίνεται ότι έχει λειτουργήσει ως όριο για την βιολογική διασπορά των ειδών στα υψίπεδα, οδηγώντας στο φαινόμενο των ζευγών ειδών όπως το Voalavo gymnocaudus και το Voalavo antsahabensis στα Βόρεια και στα Κεντρικά Υψίπεδα. Τα είδη που περιορίζονται στα Κεντρικά Υψίπεδα περιλαμβάνουν τις νυχτερίδες Miniopterus manavi και Miniopterus sororculus, τα τρωκτικά Brachyuromys betsileoensis και Voalavo antsahabensis, τα τενρέκ Hemicentetes nigriceps και Oryzorictes tetradactylus; και τον λεμούριο Cheirogaleus sibreei. Λόγω της συνέχειας των ενδιαιτημάτων των Κεντρικών Υψιπέδων, υπάρχει μικρός τοπικός ενδημισμός, σε αντίθεση με τα Βόρεια Υψίπεδα.
Βιβλιογραφία
Κατηγορία:Βιογεωγραφία Κατηγορία:Γεωγραφία της Μαδαγασκάρης
Οίκος των Μαλατέστα
Ιστορία
Ο αρχηγέτης της οικογένειας λέγεται ότι ήταν ο Ροντόλφο της Καρπένια, του οποίου το μαχητικό πνεύμα του έδωσε το παρωνύμιο κακό κεφάλι (mala testa). Από το 1004 έκτισε ένα κάστρο στον βράχο Πεναμπίλι.
Τον 11ο αι. η οικογένεια είχε κτήσεις στην περιοχή Γκαμπίτσε Μάρε, Γκαττέο και Πότζιο Μπέρνι. Ο Τζιοβάννι Μαλατέστα (π. 1150) κατείχε κάποια γη μεταξύ των ποταμών Mαρέτσια και Ρουμπίκον, και ήταν ο πρώτος που εγκαταστάθηκε στο Ρίμινι. Ο γιος του νυμφεύτηκε με μία από την οικογένεια Tραβερσάρι, που ήταν άρχοντες της Ραβέννας και του Ρίμινι κατά τον 12ο και 13ο αι. Το 1186 ο Μαλατέστα έγινε άρχοντας της Τοριάνα. Οι εγγονοί το;y Τζιοβάννι. ο Τζιοβάννι και Μαλατέστα Α' Μαλατέστα (1183–1248) ίδρυσαν τους κλάδους των κομήτων του Σολιάνο αλ Ρουμπικόνε (που εξέλιπε το 1640) και των «ντελα Πέννα» του Πενναμπίλι και του Βερούκιο (μέχρι το 1462). Το 1216 έγιναν πολίτες του Ρίμινι.
Μέλη της οικογένειας Mαλατέστα
1η γενιά:
2η γενιά:
Παντόλφο Α΄ Μαλατέστα
Ο Παντόλφο Α΄, ιταλ.: Pandolfo I Malatesta (π. 1267 - 6 Απριλίου 1326) από τον Οίκο των Μαλατέστα, γιος του Mαλατέστα Α΄ ντα Βερούκιο, ήταν Ιταλός κοντοτιέρος και κύριος του Ρίμινι από το 1317.
Βιογραφία
Το 1304, με το τέλος του πάπα Βονιφατίου Η΄, κατέλαβε το Πέζαρο, το Φάνο, τη Σενιγκάλλια και το Φοσσομπρόνε, τα οποία έχασε και ανέκτησε τα επόμενα χρόνια.
Οίκος των Μαλατέστα
Μέλη της οικογένειας Mαλατέστα
του Μαλατέστα Β΄:
του Πάολο:
Παντόλφο Α΄ Μαλατέστα
Βιογραφία
Το 1317 έγινε κύριος του Ρίμινι και επικεφαλής της οικογένειάς του, των Μαλατέστα, με το τέλος του αδελφού του Μαλατέστα Β΄ (Μαλατεστίνο) του Τυφλού.
Το 1321 ήταν ανώτατος διοικητής (capitano generale) των Παπικών Κρατών κατά των Γιβελλίνων και των Μοντεφέλτρο του Ουρμπίνο.
Οίκος των Μαλατέστα
Μέλη της οικογένειας Mαλατέστα
του Παντόλφο:
3η γενιά:
Παντόλφο Α΄ Μαλατέστα
Βιογραφία
Ο Παντόλφο Α΄ είχε δύο γιους: τον Mαλατέστα Γ΄ και τον Γκαλεότο Α΄.
Μετά το τέλος του το 1326 υπήρξε έριδα για τη διαδοχή, μεταξύ του μεγαλύτερου γιου του Μαλατέστα Γ΄ και του ανιψιού του Φεραντίνο (γιού του Μαλατέστα Β΄). Επιτεύχθηκε ένας διαχωρισμός, με τον οποίο ο Mαλατέστα Γ΄ έλαβε στο Πέζαρο και ο Φεραντίνο στο Ρίμινι.
Οίκος των Μαλατέστα
Μέλη της οικογένειας Mαλατέστα
του Φερραντίνo :
του Μαλατέστα Γ΄:
Παντόλφο Α΄ Μαλατέστα
Οικογένεια
Είχε τέκνα:
Βιβλιογραφικές αναφορές
Κατηγορία:Οίκος των Μαλατέστα
Οίκος των Μαλατέστα
Μέλη της οικογένειας Mαλατέστα
του Γκαλεότο Α΄:
4η γενιά
του Παντολφίνο :
του Παντόλφο Β΄:
του Παντόλφο Γ΄:
5η γενιά
του Μαλατέστα Δ΄:
του Σιγισμόνδου-Παντόλφο:
Ομοιόμορφη συνέχεια
Οι συνεχείς συναρτήσεις μπορεί να αποτύχουν να είναι ομοιόμορφα συνεχείς εάν είναι μη φραγμένες σε έναν περιορισμένο τομέα, όπως π.χ. στο (0,1), ή εάν οι κλίσεις τους γίνονται απεριόριστες σε ένα άπειρο πεδίο, όπως π.χ f(x)=x^2 στην πραγματική γραμμή. Ωστόσο, οποιαδήποτε απεικόνιση Lipschitz μεταξύ μετρικών χώρων είναι ομοιόμορφα συνεχής, ιδιαίτερα οποιαδήποτε ισομετρία (απεικόνιση που διατηρεί την απόσταση).
Αν και η συνηθισμένη συνέχεια μπορεί να οριστεί για συναρτήσεις μεταξύ γενικών τοπολογικών χώρων, ο ορισμός της ομοιόμορφης συνέχειας απαιτεί περισσότερη δομή. Η ιδέα βασίζεται στη σύγκριση των μεγεθών των γειτονιών διαφορετικών σημείων, επομένως απαιτεί έναν μετρικό χώρο ή γενικότερα έναν ενιαίο χώρο.
Ορισμός για συναρτήσεις σε μετρικούς χώρους
Δεδομένα μετρικά μη κενά (X,d_1) και (Y,d_2), μια συνάρτηση f : X \to Y ονομάζεται ομοιόμορφα συνεχής εάν για κάθε πραγματικό αριθμό υπάρχει πραγματικός αριθμός \delta > 0 τέτοιος ώστε για κάθε x,y \in X με, έχουμε ότι.
Εάν τα X και Y είναι υποσύνολα της πραγματικής ευθείας, τα d 1 και d 2 μπορούν να είναι η τυπική μονοδιάστατη Ευκλείδεια απόσταση, δίνοντας τον ορισμό: για όλους τους πραγματικούς αριθμούς υπάρχει πραγματικός αριθμός \delta > 0 τέτοιο που για κάθε  (όπου  είναι το υλικό υπό όρους "αν Α, τότε Β ").
Η διαφορά μεταξύ της ομοιόμορφης συνέχειας, έναντι της συνηθισμένης συνέχειας σε κάθε σημείο, είναι ότι στην ομοιόμορφη συνέχεια η τιμή του \delta εξαρτάται μόνο από \varepsilon και όχι στο σημείο στον τομέα.
Τοπική συνέχεια έναντι παγκόσμιας ομοιόμορφης συνέχειας
Η ίδια η συνέχεια είναι μια τοπική ιδιότητα μιας συνάρτησης—δηλαδή, μια συνάρτηση f είναι συνεχής, ή όχι, σε ένα συγκεκριμένο σημείο, και αυτό μπορεί να προσδιοριστεί εξετάζοντας μόνο τις τιμές της συνάρτησης σε μια (αυθαίρετα μικρή) γειτονιά αυτής της συνάρτησης. σημείο. Όταν μιλάμε για μια συνάρτηση που είναι συνεχής σε ένα διάστημα, εννοούμε μόνο ότι είναι συνεχής σε κάθε σημείο του διαστήματος. Αντίθετα, η ομοιόμορφη συνέχεια είναι μια συνολική ιδιότητα της f, με την έννοια ότι ο τυπικός ορισμός αναφέρεται σε ζεύγη σημείων και όχι σε μεμονωμένα σημεία. Από την άλλη πλευρά, είναι δυνατό να δοθεί ένας ορισμός που να είναι τοπικός ως προς τη φυσική επέκταση f * (τα χαρακτηριστικά της οποίου σε μη τυπικά σημεία καθορίζονται από τις καθολικές ιδιότητες της f ), αν και δεν είναι δυνατό να δοθεί ένας τοπική ορισμός ομοιόμορφης συνέχειας για μια αυθαίρετη συνάρτηση υπερπραγματικής τιμής, βλέπε παρακάτω.
Οι μαθηματικές δηλώσεις ότι μια συνάρτηση είναι συνεχής σε ένα διάστημα I και ο ορισμός ότι μια συνάρτηση είναι ομοιόμορφα συνεχής στο ίδιο διάστημα είναι δομικά πολύ παρόμοιες. Η συνέχεια μιας συνάρτησης για κάθε σημείο x ενός διαστήματος μπορεί επομένως να εκφραστεί με έναν τύπο που ξεκινά με τον ποσοτικό προσδιορισμό
ενώ για ομοιόμορφη συνέχεια, η σειρά του πρώτου, του δεύτερου και του τρίτου ποσοτικού προσδιοριστή εναλλάσσεται:
Έτσι, για συνέχεια σε κάθε σημείο, παίρνει κανείς ένα αυθαίρετο σημείο x και τότε πρέπει να υπάρχει μια απόσταση δ ,
ενώ για ομοιόμορφη συνέχεια ένα μόνο δ πρέπει να λειτουργεί ομοιόμορφα για όλα τα σημεία x (και y ):
Ιδιότητες
και για όλα τα αρκετά μεγάλα x αυτή η ποσότητα είναι μεγαλύτερη από \varepsilon.
Οποιαδήποτε απολύτως συνεχής συνάρτηση (σε ένα συμπαγές διάστημα) είναι ομοιόμορφα συνεχής. Από την άλλη πλευρά, η συνάρτηση Cantor είναι ομοιόμορφα συνεχής αλλά όχι απολύτως συνεχής.
Η εικόνα ενός πλήρως οριοθετημένου υποσυνόλου κάτω από μια ομοιόμορφα συνεχή συνάρτηση είναι πλήρως οριοθετημένη. Ωστόσο, η εικόνα ενός οριοθετημένου υποσυνόλου ενός αυθαίρετου μετρικού χώρου κάτω από μια ομοιόμορφα συνεχή συνάρτηση δεν χρειάζεται να οριοθετηθεί: ως αντιπαράδειγμα, εξετάστε τη συνάρτηση ταυτότητας από τους ακέραιους που διαθέτουν τη διακριτή μετρική έως τους ακέραιους που διαθέτουν τη συνήθη Ευκλείδεια μετρική.
Το θεώρημα Heine–Cantor βεβαιώνει ότι κάθε συνεχής συνάρτηση σε ένα συμπαγές σύνολο είναι ομοιόμορφα συνεχής. Συγκεκριμένα, εάν μια συνάρτηση είναι συνεχής σε ένα κλειστό οριοθετημένο διάστημα της πραγματικής ευθείας, είναι ομοιόμορφα συνεχής σε αυτό το διάστημα. Η ενσωμάτωση Darboux συνεχών συναρτήσεων προκύπτει σχεδόν αμέσως από αυτό το θεώρημα.
Εάν μια συνάρτηση με πραγματικές τιμές f είναι συνεχής [0, \infty) και το  υπάρχει (και δεν είναι άπειρο), τότε η f είναι ομοιόμορφα συνεχής. Ειδικότερα, κάθε στοιχείο του, ο χώρος των συνεχών συναρτήσεων σε \mathbb{R} που εξαφανίζονται στο άπειρο, είναι ομοιόμορφα συνεχής. Αυτή είναι μια γενίκευση του θεωρήματος Heine-Cantor που αναφέρθηκε παραπάνω, αφού.
Ιστορικά στοιχεία
Ο πρώτος δημοσιευμένος ορισμός της ομοιόμορφης συνέχειας ήταν από τον Heine το 1870 και το 1872 δημοσίευσε μια απόδειξη ότι μια συνεχής συνάρτηση σε ανοιχτό διάστημα δεν χρειάζεται να είναι ομοιόμορφα συνεχής. Οι αποδείξεις δίνονται σχεδόν κατά λέξη από τον Dirichlet στις διαλέξεις του για οριστικά ολοκληρώματα το 1854. Ο ορισμός της ομοιόμορφης συνέχειας εμφανίζεται νωρίτερα στο έργο του Bolzano όπου απέδειξε επίσης ότι οι συνεχείς συναρτήσεις σε ένα ανοιχτό διάστημα δεν χρειάζεται να είναι ομοιόμορφα συνεχείς. Επιπλέον δηλώνει επίσης ότι μια συνεχής συνάρτηση σε ένα κλειστό διάστημα είναι ομοιόμορφα συνεχής, αλλά δεν δίνει πλήρη απόδειξη.
Μη τυπική ανάλυση
Σε μη τυπική ανάλυση, μια συνάρτηση με πραγματική τιμή f μιας πραγματικής μεταβλητής είναι μικροσυνεχής σε ένα σημείο a ακριβώς αν η διαφορά f *( a + δ ) − Η f *( a ) είναι απειροελάχιστη όποτε το δ είναι απειροελάχιστο. Έτσι η f είναι συνεχής σε ένα σύνολο A στο R ακριβώς αν η f * είναι μικροσυνεχής σε κάθε πραγματικό σημείο a ∈ Α. Η ομοιόμορφη συνέχεια μπορεί να εκφραστεί ως η συνθήκη ότι (η φυσική προέκταση του) f είναι μικροσυνεχής όχι μόνο σε πραγματικά σημεία στο A, αλλά σε όλα τα σημεία του μη τυπικού αντίστοιχου του (φυσική επέκταση) * A σε * R. Σημειώστε ότι υπάρχουν υπερπραγματικές συναρτήσεις που πληρούν αυτό το κριτήριο αλλά δεν είναι ομοιόμορφα συνεχείς, καθώς και ομοιόμορφα συνεχείς συναρτήσεις υπερπραγματικής τιμής που δεν πληρούν αυτό το κριτήριο, ωστόσο, τέτοιες συναρτήσεις δεν μπορούν να εκφραστούν με τη μορφή f * για οποιαδήποτε συνάρτηση με πραγματική τιμή f. (βλ. μη τυπικό λογισμό για περισσότερες λεπτομέρειες και παραδείγματα).
Συνέχεια του Cauchy
Για μια συνάρτηση μεταξύ μετρικών χώρων, η ομοιόμορφη συνέχεια συνεπάγεται τη συνέχεια του Cauchy. Πιο συγκεκριμένα, έστω το A υποσύνολο του R n. Αν μια συνάρτηση f : ΕΝΑ → Το R m είναι ομοιόμορφα συνεχές τότε για κάθε ζεύγος ακολουθιών x n και y n έτσι ώστε
έχουμε
Σχέσεις με το πρόβλημα της επέκτασης
Έστω X ένας μετρικός χώρος, S ένα υποσύνολο του X, R ένας πλήρης μετρικός χώρος και μια συνεχής λειτουργία. Πότε μπορεί η f να επεκταθεί σε μια συνεχή συνάρτηση σε όλα τα X ;
Εάν το S είναι κλειστό στο X, η απάντηση δίνεται από το θεώρημα επέκτασης Tietze : πάντα. Επομένως, είναι απαραίτητο και αρκετό να επεκταθεί η f στο κλείσιμο του S στο X : δηλαδή, μπορούμε να υποθέσουμε χωρίς απώλεια γενικότητας ότι το S είναι πυκνό στο X, και αυτό έχει την περαιτέρω ευχάριστη συνέπεια ότι εάν υπάρχει η επέκταση, είναι μοναδική. . Μια επαρκής συνθήκη για να επεκταθεί η f σε μια συνεχή συνάρτηση είναι ότι είναι Cauchy-συνεχής, δηλαδή, η εικόνα κάτω από το f μιας ακολουθίας Cauchy (βασικής) παραμένει Cauchy(βασική). Εάν το X είναι πλήρες (και επομένως η ολοκλήρωση του S ), τότε κάθε συνεχής συνάρτηση από το X σε έναν μετρικό χώρο Y είναι συνεχής Cauchy. Επομένως, όταν το X είναι πλήρες, η f εκτείνεται σε μια συνεχή συνάρτηση αν και μόνο αν η f είναι Cauchy-συνεχής.
Είναι εύκολο να δούμε ότι κάθε ομοιόμορφα συνεχής συνάρτηση είναι Cauchy-συνεχής και επομένως εκτείνεται στο X. Το αντίστροφο δεν ισχύει, αφού η συνάρτηση είναι, όπως φαίνεται παραπάνω, όχι ομοιόμορφα συνεχής, αλλά είναι συνεχής και επομένως συνεχής Cauchy. Γενικά, για συναρτήσεις που ορίζονται σε απεριόριστους χώρους όπως το R, η ομοιόμορφη συνέχεια είναι μια μάλλον ισχυρή συνθήκη. Είναι επιθυμητό να υπάρχει μια πιο αδύναμη κατάσταση από την οποία να συνάγεται η δυνατότητα επέκτασης.
Για παράδειγμα, ας υποθέσουμε ότι α > 1 είναι πραγματικός αριθμός. Σε επίπεδο προ-απειροστικού λογισμού, η συνάρτηση μπορεί να δοθεί ένας ακριβής ορισμός μόνο για τις ορθολογικές τιμές του x (υποθέτοντας την ύπαρξη qth ριζών θετικών πραγματικών αριθμών, μια εφαρμογή του Θεωρήματος της Ενδιάμεσης Τιμής). Κάποιος θα ήθελε να επεκτείνει τη f σε μια συνάρτηση που ορίζεται σε όλα τα R. Η ταυτότητα
δείχνει ότι η f δεν είναι ομοιόμορφα συνεχής στο σύνολο Q όλων των ρητών αριθμών. ωστόσο για οποιοδήποτε οριοθετημένο διάστημα I ο περιορισμός της f σε Q \cap I είναι ομοιόμορφα συνεχής, άρα Cauchy-συνεχής, επομένως η f εκτείνεται σε μια συνεχή συνάρτηση στο I. Αλλά επειδή αυτό ισχύει για κάθε I, υπάρχει τότε μια μοναδική επέκταση του f σε μια συνεχή συνάρτηση σε όλο το R.
Γενικότερα, μια συνεχής συνάρτηση της οποίας ο περιορισμός σε κάθε οριοθετημένο υποσύνολο του S είναι ομοιόμορφα συνεχής μπορεί να επεκταθεί στο X και το αντίστροφο ισχύει εάν το X είναι τοπικά συμπαγές.
Μια τυπική εφαρμογή της δυνατότητας επέκτασης μιας ομοιόμορφα συνεχούς συνάρτησης είναι η απόδειξη του τύπου αντίστροφου μετασχηματισμού Fourier. Αρχικά αποδεικνύουμε ότι ο τύπος ισχύει για τις δοκιμαστικές συναρτήσεις, υπάρχουν πυκνά πολλές από αυτές. Στη συνέχεια επεκτείνουμε τον αντίστροφο χάρτη σε ολόκληρο τον χώρο χρησιμοποιώντας το γεγονός ότι ο γραμμικός χάρτης είναι συνεχής. έτσι, ομοιόμορφα συνεχής.
Γενίκευση σε τοπολογικούς διανυσματικούς χώρους
Στην ειδική περίπτωση δύο τοπολογικών διανυσματικών χώρων V και W, η έννοια της ομοιόμορφης συνέχειας μιας απεικόνισης f:V\to W γίνεται: για οποιαδήποτε γειτονιά B του μηδενός στο W, υπάρχει γειτονιά A του μηδενός στο V τέτοια που η σχέση να υποδηλώνει ότι
Για γραμμικούς μετασχηματισμούς f:V\to W, η ομοιόμορφη συνέχεια είναι ισοδύναμη με τη συνέχεια. Αυτό το γεγονός χρησιμοποιείται συχνά σιωπηρά στη συναρτηστιακή ανάλυση για την επέκταση μιας γραμμική απεικόνισης από έναν πυκνό υποχώρο ενός χώρου Banach.
Γενίκευση σε ομοιόμορφους χώρους
Όπως η πιο φυσική και γενική ρύθμιση για τη συνέχεια είναι οι τοπολογικοί χώροι, το πιο φυσικό και γενικό σκηνικό για τη μελέτη της ομοιόμορφης συνέχειας είναι οι ομοιόμορφοι χώροι. Μια συνάρτηση f : Χ → Y μεταξύ ομοιόμορφων χώρων ονομάζεται ομοιόμορφα συνεχής αν για κάθε entourage V στο Y υπάρχει ένας entourage U στο X έτσι ώστε για κάθε ( x 1, x 2 ) στο U να έχουμε ( f ( x 1 ), f ( x 2 )) στο V.
Σε αυτήν την περίπτωση, είναι επίσης αλήθες ότι οι ομοιόμορφα συνεχείς απεικονίσεις μετατρέπουν τις ακολουθίες Cauchy σε ακολουθίες Cauchy.
Κάθε συμπαγής χώρος Hausdorff διαθέτει ακριβώς μια ομοιόμορφη δομή συμβατή με την τοπολογία. Μια συνέπεια είναι μια γενίκευση του θεωρήματος Heine-Cantor: κάθε συνεχής συνάρτηση από έναν συμπαγή χώρο Hausdorff σε έναν ομοιόμορφο χώρο είναι ομοιόμορφα συνεχής.
Περαιτέρω ανάγνωση
Κατηγορία:Γενική τοπολογία Κατηγορία:Μαθηματική ανάλυση Κατηγορία:Λογισμός Κατηγορία:Απειροστικός λογισμός Κατηγορία:Συνεχείς απεικονίσεις